Arratia: Abenduko arbolea, parkamenaren arbolea
Anai-arrebok: Ondo etorri! Gaur arratsaldez, benetan sentitzen dogu Jaungoiko errukitsuak onartu egiten gaituana. Bere besoak zabaldu eta errukiz besarkatzen gaituala sentitzen dogu. Geure zain egoan eta bere deiari erantzun egin deutsagu, bere parkamena behar-beharrezkoa dogulako.
Unetxo batez begiratu daiogun Abenduko arbolari. Astez aste apaintzen goaz arbola hau, kanpotik bai. Eta barrutik.
Emon deiogun hasiera penitentzia ospakizunari, zutik eta abestuz.
Abestia: Zatoz Jauna
Aitaren eta Semearen eta Espiritu Santuaren izenean.
Beti gure bizitzetara datorren Jaungoiko gure Aitaren eta Jesukristo bere semearen grazia, parkamena eta bakea, zuekin.
Uste osoz, egin daigun otoitz. (isilunea)
Aita on eta errukitsua:
Zugana gatoz, zure parkamena behar dogu,
zure Seme Jesukristo gure bizitzara
eten barik datorrela ospatu ahal izateko.
Jakin badakizu gure bihotzetan, eragozpenak ipinten deutsaguz zure Semeari eta gehien sufritzen dabenei.
Zure egia, itxaropen eta maitasunaren indartzea behar dogu.
Lagundu eiguzu ezinbestekoa dogun bihotz-barritzea bizitzen.
Jesu Kristoren Ebanjelioa San Markosen liburutik (Mk 13, 33-37)
Aldi haretan, Jesusek esan eutsen bere ikasleei: Begira, zagoze zuhur, ez dakizue-eta sasoia noiz dan. Gizon bat urrunera joatean lez da: etxea iztean, morroiei emoten deutse agintea, bakotxari bere eginkizuna jarriz, eta atezainari zuhur egoteko agintzen deutso.
Zagoze, beraz, zuhur; ez dakizue-eta etxeko nagusia noiz etorriko dan: ilunabarrean, gauerdian, oilarrak jotean nahiz egunsentian. Ez zagiezala lotan aurkitu, ezustean etorrita.
Zuei esaten deutsuedan hau guztiei esaten deutset: Zagoze zuhur.
KONTZIENTZIA-AZTERKETA
Pekatari autortzen dot neure burua ala harrokeriaz jokatzen dot?
Apala naz, autortzen dodaz nire hutsegiteak eta eskatzen dot parkamena horreengaitik?
Zelan ikusten dot Jaungoikoa? Akatsak akats, parkamena eskatzera hurreratzen banaiako parkatu eta maitatu egiten nauan Norbait ete da?
Lurra, planeta, mundua, danon etxea dala sentitzen dot? Holan jagoten dot?
Elizaren atezain sentitzen naz, arduradun eta ez eliztar lokartu eta pasiboa ea abadeak zer esango dauan?
Kanta: Erruki Jauna, pekatu egin dogu ta
Salmoa (Sal 79, 2a eta 3acd. 15-16. 18-19)
Jauna dot artzain…
Israelgo Artzain, entzun egiguzu,
Kerubin gainean jesarri ohi zara-eta,
egizu dirdai, zure indarrari eragiozu,
Emoiozu eskua aukeratu dozun gizonemakumeari,
Zeuk indartu dozun gizasemeari.
bizirik gaukazuz eta zure izenari
egingo deutsagu dei.
Bateoan guztiok, gutarrak eta bestetarrak, emeak eta arrak, baltzak zein zuriak, Jainkoaren seme-alaba garela ospatzen dogu. Egunean egunean holan bizi dot ala ezbardintasunak sortzen dodaz inguruan, familian, gizartean, elizan?
Gero hori onartu eta praktikatzea egunaro asko kostetan jaku bizitzan.
Bateoa eta zuzentasuna, fedea eta justizia eskutik joan beharko litzatekez. Egingo dogu ahalegin hau abendualdi honetan? Gure bihotzean jaio gura dauan umetxoak lagunduko deusku horretan!
Bateoaren indarra eukaristian, mezatan bizi dot? Astean zehar astia hartzen dot alkarteagaz bat egiteko, Jaunari entzuteko, ospakizunean senideagaz egoteko?
Jauna dot artzain ala beste abots batzuei egiten deutsiet kasu gehiago?
Jesu Kristoren Ebanjelioa San Lukasen liburutik (Lk 1, 26-38)
Aingeruak, Mariaren etxean sartu eta esan eutsan: “Poztu zaitez, graziaz bete hori! Jauna Zugaz”.
Bere arazoak arren (umedun dago) bidaia luzea egiten dau Mariak Isabel bisitateko.
Guk be bidea egin behar dogu, etxetik urten, gure arduretatik urten, bestearengana urreratzeko, bere lekuan jartzeko, bere ondoan egoteko.
Gaur egun be asko dagoz gure bisitaren zain: egoitzetako zaharrak, etxeetako gaixoak, persona bakartuak eta baztertuak.
Bisita egitea, errespetoz eta karinoz, bai gauza ederra!
Ba bisita hori egin gura dau Jainkoak guregana, bere handitasunetik gure txikitasunera.
Bisita hori gauza pozgarria da, sinistu ezinezkoa, miresgarria.
Eskertu daigun Jesusen bisitea guk be sufritzen dagoan batan bat bisitatuz, lagunduz, ondotxoan egonez.
Eskertu dagiguzan baztertu, gaixo eta zaharren ondoan dagozen pertsona guztien fedea eta maitasuna!
Eskertu daigun Jaunak dakarskun poza gure otoitza, errezuak, eleizkizunak ugarituz eta sakonduz.
Kanta: Maitasuna non han Jainkoa, maitatu daigun lagun hurkoa
· AUTORTZA OROKORRA
Orain, autortu dagigun pekatari garala.
Nik autortzen deutsat…
· BAKARKAKO AUTORTZAK
(Musika jarrita egin edo salmoak abestuz)
· GURE AITA
Salbatzaileak agindu eta irakatsiari jarraituz, bildur barik esan dagigun.
Jaungoikoak bere salbamena barritu dau gaur guregan.
Amaitu aurretik, adierazo daigun esker ona abestuz:
Eskerrik asko, Jauna, bihotz-bihotzetik;
Eskerrik asko, Jauna, gugan zaudelako
eta zure biziaz, bizi garelako.
(Danon artean pantailan ipinita)
Zatoz, Jauna, sartu gure etxera!
Zatoz guregana gizon‑emakume guztiak
euren begiekin Jainkoaren aurpegia ikusi dagien!
Zatoz gurekin geratzeko,
itxaropena galdu
eta iluntasunari bildurra deutsagu ta.
Zatoz, behartsuak euren duintasunera heldu daitezan.
Zatoz, zure hitzak gure bihotzetan
Jainkoaren maitasun handia kanta dagien.
Zatoz guregana,
eta sortu gugan gose diranekin banatzeko guraria.
Zatoz, ahulak altzatu daitezan,
eta gorrotoa betirako desagertu daiten.
Zatoz, Jauna, gu salbatzera!.
BEDEINKAPENA ETA AGURRA
Bedeinkatu zaiezala Jaungoiko ahalguztidunak,
Jaunak parkatu ditu zuon pekatuak. Zoaze Jaunaren bakean!